โบราณสถานนับไม่ถ้วนชองอิตาลีกำลังทรุดโทรมเสียหายเนื่องจากรัฐบาลตัดทอนงบประมาณบำรุงรักษา
โบราณสถานนับไม่ถ้วนชองอิตาลีกำลังทรุดโทรมเสียหายเพราะรัฐบาลตัดทอนงบประมาณบำรุงรักษาเนื่องจากปัญหาเศรษฐกิจ
วิกฤติการณ์หนี้สินของอิตาลีกำลังส่งผลถึงมรดกทางวัฒนธรรมของชาติ นักโบราณคดีในอิตาลีเตือนว่า โบราณสถานนับไม่ถ้วนในอิตาลีกำลังตกอยู่ในภาวะเสี่ยงที่จะเสื่อมทรุดสลายไป เนื่องจากการตัดทอนงบประมาณของรัฐบาลในการบำรุงรักษา คำเตือนนี้มีขึ้นหลังจากที่กำแพงที่ทรากเมืองโบราณ "ปอมเปอี” พังทะลายลงมา และโบราณสถานสำคัญหลายแห่งถูกน้ำท่วม Tsao Cervoli นายกสมาคมนักโบราณคดีแห่งชาติของอิตาลีซึ่งกำลังทำงานเพื่อการบูรณะปฏิสังขรณ์เมืองปอมเปอี กล่าวว่า การเสื่อมทรุดเสียหายของโบราณสถานเกิดขึ้นทุกครั้งที่ขาดงบประมาณ เมื่อเร็ว ๆ นี้ ก็มีรายงานใหม่ว่า โครงสร้างโบราณหลายแห่งในเมืองโบราณนี้พังลงมา เขากล่าวว่า การตัดงบประมาณและขาดการทำนุบำรุงกำลังทำให้โบราณสถานสำคัญ ๆ ของอิตาลีมากมายเสี่ยงต่อการทรุดโทรมเสื่อมสลายอย่างน่าวิตก หลายแห่งถูกน้ำท่วมขังเนื่องจากฝนตกหนัก รวมทั้ง บริเวณใต้ดินของสนามกีฬาโคลีเซียมและบางส่วนของ The Forum นอกจากนั้น the Duomo และ the Uffizi ที่เมืองฟลอเรนซ์ ก็กำลังทรุดโทรมแตกหัก เป็นที่เห็นกันว่า การปล่อยให้เป็นเช่นนี้เป็นเรื่องน่าอดสูของชาติ นักการเมืองฝ่ายค้านโทษรัฐบาลอดีตนายกรัฐมนตรี Sivio Berlusconi ที่ตัดทอนงบประมาณสำหรับการบูรณะปฏิสังขรณ์มรดกของชาติ จาก 30 ล้านยูโรลงเหลือ 19 ล้านยูโร สหภาพยุโรปกำลังเสนอที่จะเข้ามาช่วย โดยมีโครงการดำเนินงานสำหรับอิตาลี เรียกว่า โครงการ “มรดกทางวัฒนธรรม” และกำลังใช้งบส่วนหนึ่งราว 105 ล้านยูโร ในการเริ่มงานบูรณะปฏิสังขรณ์ในเมืองปอมเปอี นักโบราณคดี Tsao Cervoli เห็นว่า การบำรุงรักษาโบราณสถานนั้น จะต้องทำอย่างต่อเนื่องและ มีต้องทุนสำหรับเรื่องนี้อย่างสม่ำเสมอ ใน 2-3 ปีที่ผ่านมา มีการเรียกร้องขอความช่วยเหลือฉุกเฉินสำหรับการบูรณะฟื้นฟูสถานที่สำคัญทางประวัติศาสตร์ของอตาลี 3 แห่ง คือ เมืองปอมเปอี โคลีเซียมที่กรุงโรม และ the Uffizi ที่เมืองฟลอเรนซ์ ขณะที่อิตาลีกำลังประสบวิกฤติการณ์ทางเศรษฐกิจอยู่นี้ Tsao Cervoli นายกสมาคมนักโบราณคดีแห่งชาติของอิตาลีหวั่นเกรงว่า ในอีกไม่กี่เดือนข้างหน้า อาจเกิดความเสียหายร้ายแรงมากขึ้นต่อสถานนี่ที่เป็นมรดกตกทอดจากอารยธรรมโบราณของอิตาลี